Keväänlauluja
Oman rintani riemuja laulelen,
 oman onneni suurinta juhlaa.
 Minä soittelen säveltä keväimen,
 joka kunnaille kukkia tuhlaa.

 Minä laulan, kun vaiti en olla voi
 elononnesta ihanimmasta.
 Sävel tuttava lehdosta lempeenä soi –
 minä kuulen, kun ystävä vastaa.

 On yhteinen meillä jo laulupuu,
 ja kestävi keväimen säitä.
 Oma pirttikin pieni kun valmistuu,
 niin silloin me vietämme häitä.

1923.